**Lille Oust Vel – årsmøte 2016 – Protokoll**

**Dato: Torsdag 14. juli 2016**

Antall betalende medlemmer for sesongen 2016/2017: 53  
Antall stemmeberettigede til stede: 46 hvorav 19 var representert ved fullmakt.

**Sak 1: Godkjenning av innkallingen**

Det ble kommentert at det i innkallingen bør være en innstilling fra styret over punkter det skal stemmes på.

Vedtak: Innkallingen ble godkjent.

**Sak 2: Valg av person til å undertegne protokollen**

Vedtak: Ferdinand Klem og Lisbeth Søraas ble valgt.

**Sak 3: Styrets årsberetning**

Styreleder gjennomgikk styrets årsberetning. Det ble stilt spørsmål til kostnaden for avisleveringen om denne også var en sponsing av fergedriften. Det ble svart at det ikke var mulig å skille avislevering fra drift av fergen. De som driver med utbygging og rehabilitering av sine hytter må selv bekoste reparasjon av veiene.

Vedtak: Årsberetningen ble godkjent.

**Sak 4: Vellets regnskap 2015 – 2016 med revisors beretning**  
Vedtak: Regnskapet ble godkjent.   
Når det gjaldt budsjettforslaget for 2016-2017 så ble det foreslått å behandle punktet som siste punkt på agendaen slik at alle sakene var behandlet først.

**Sak 5: Fondets regnskap med revisors beretning**

Vedtak: Regnskapet ble godkjent.

**Sak 6: Vedtektsendringer**

Forslaget til nye vedtekter var sendt ut til medlemmene før møtet. Det ble kort orientert om de viktigste endringene som var forslått. Det ble påpekt av deadline for å sende inn saker til behandling på generalforsamlingen var endret fra 15. juni til 1. juni. Årsaken ble begrunnet med at styret således fikk lengre tid til forberedelsene. Det ble også stilt spørsmål til krav om at private veier skal registreres i et vegeigarlag. Styret vil sjekke dette.   
  
Vedtak: De nye vedtektene ble enstemmig vedtatt.

**Sak 7: Familien Sandes rett til bryggeplass**

Forslaget til avtale mellom Vellet og Sande som ble sendt ut sammen med innkallingen ble trukket tilbake. Det ble besluttet å innhente en juridisk betenkning om Vellet har noen forpliktelser om å betale for bryggeplass til Sande. Det ble stemt over hvorvidt Vellet skal betale for bryggeplass i påvente av den juridiske betenkning.

17 stemmer for og 25 stemmer mot at Vellet betaler for bryggeplass.

**Sak 8: LOV sin brygge i Hestehagebukten og LOV sin rett til bryggen**

Styrets formann leste fra domsslutningen fra Lagmannsretten som orienteringssak til medlemmene.

**Sak 9: Styrets og formannens henvendelse til kommunen om regulering av brygger og vannspeil.**

Tove Wangensten orienterte om styrets prinsipper for denne henvendelsen.

1. Lille Oust Vel skal ivareta medlemmenes felles interesser på Oustøen

Med det antall medlemmer som mangler båtplass, her styret vurdert at dette er en sak som kommer inn under vedtektenes §2.

2. I vedtaket pkt 7 på generalforsamlingen i 2014 heter det bl. annet: ”Lille Oust Vel gir sin tilslutning tilslutning til planene om en ny og forbedret Scheens brygge med ca 20 båtplasser.

3. Med bakgrunn i pkt 1 og 2 har styret i brev til Bærum kommune gjort oppmerksom på mangel på båtplasser på Oustøya og at dette bør taes med i ny kommunedelplan.

4. Dette er ikke brudd på Generalforsamlingens vedtak i 2007 hvor det for eksisterende og fremtidige båtplasser ble vedtatt: Arbeidet med å få laget forslag til reguleringsplan settes ikke i gang.

Styrets formann tok selvkritikk på det som hadde skjedd.

S**ak 10: Bryggen i Hestehagebukten.**

Øivind Lie understreket at han mente at bryggen i Hestehagebukten er en ren påstignings-/avstigningsbrygge. Tingrettens dom regulerer bruk av bryggen.

**Sak 11: Henvendelse fra Luisa Klaveness om antall styremedlemmer**

Henvendelse fra Luisa Klaveness var besvart tidligere. Generalforsamlingen i 2015 besluttet midlertidig utvidelse av styret til 6 personer

**Sak 12: Valg**

Vedtak: Som styreleder ble valgt Tove Wangensten.   
Svein Aalling fortsetter i styret, sammen med de nyvalgte Carlo Thomsen, Ingeborg Owesen og Ole Henrik Christensen.

**Fondsstyret**: Einar Lie og Thomas Bang ble gjenvalgt.

**Øyvellenes Bryggesameie**: Carlo Thomsen fortsetter i vellets styreplass.

**Revisor for vellet**  
Vedtak: Anne Margrethe Sødal Wessel ble gjenvalgt.

**Revisor for fondet**  
Vedtak: Per E. Wessel ble gjenvalgt.

Oppfordring om sortering av avfall  
Anne Gro Jåtog oppfordret alle om å bli flinkere til å sortere eget avfall før det settes i avfallsdunkene på Bjørnen. Ting som ikke er matavfall, plast, papir og glass skal ikke plasseres i skuret i håp om at renovasjonsbåten tar det med seg. Større ting som TV-apparater o.l. må hver og en ta ansvar for selv.

Oslo, august 2016

Claus Danckert Krohn  
styreleder



